9.மானக்கேடான விடயம் பரவுவதை விரும்புவது இம்மை மறுமையில் வேதனை தரும். எவர்கள் இறைநம்பிக்கை யாளரிடையே மானக்கேடான காரியம் பரவுவதை விரும்புகிறார்களோ, அவா;களுக்கு, நிச்சயமாக இம்மையிலும் மறுமையிலும் நோவினையளித்திடும் வேதனை உண்டு. 24:19. உண்மையில் இறைவன் வேறெந்த விடயங்களுக்கும் இந்தளவு முக்கியத்துவம் தந்து இத்துனை சட்டங்களை பல்வேறு கோணங்களில் இருந்து வெளிப்படுத்தவில்லை என்பதை நினைந்து நான் வியப்புறுகிறேன். அதன் மூலம் பெண்மேல் அவதூறு கூறல் என்ற விடயம் எவ்வளவு பயங்கரமானது என்பதை உணர்கிறேன். அல்லாஹ் நம்மை மேற்கண்ட பெண் அவதூறில் இருந்து காப்பானாக. மானக் கேடான விடயங்கள் பரப்ப வேண்டும் என்பதல்ல, மாறாக ,பரவுவதை விரும்புவதே இம்மையிலும் மறுமையிலும் வேதனையைக் கொணரும் என்ற பெரிய குண்டையே நம்மீது போட்டுவிடுகிறான்.